text: El racó de Milio: 2020
  Can Nou - coll de Daina - Can Padern - Tuta de la Pólvora - coll de Bassegoda- Can Nou
  Degut al semi-confinament, ens veiem forçats a sortir en grup reduït. Avui, fem una sortida de Garrotxa, de les que cal estar acostumat a resseguir camins poc senyalitzats. Aquesta sortida la fem seguint les recomanacions de Jordi Freixas
  Deixem els cotxes a prop de can Nou i comencem a caminar pel GR 11 fins arribar-hi. Seguim el GR fins a trobar a la dreta el camí marcat amb groc que puja al coll de Daina i que seguirem fins a dalt. Natros, decidim no pujar al Roc Major, com recomana i seguim de baixada a trobar la pista, al collet del Ras. La seguim, de baixada fins a la segona corba, on la deixem per fer una anada i tornada a un mirador situat a sobre l'escaler de can Coll. La vista des d'aquest punt és espectacular.
  Tornem a la pista i la seguim cao al oest. A la primera cruïlla, seguim la pista que baixa a la dreta, per anar a can Padern. El camí que hem de seguir, surt des del davant de la casa i baixa cap a la riera. Està molt tapat de rinxols que hem de tallar per obrir pas. Una vegada passem al altre costat de la riera, ja veiem fites de pedra que anem seguint per enfilar-nos a sobre de la cinglera i anem seguint el camí marcat a mapa fins al punt on hi ha una canal per baixar. Fem la primera baixada i desprès anem seguint fites que trobem de baixada direcció est, fins a trobar una segona canal amb més desnivell que l'anterior. Quan som a baix, i resseguint la paret de la cinglera, de seguida som a la Tuta. Es un cova de grans dimensions amb formacions estalagmites.
  Fem el camí de retorn, desfent camí fins a can Padern. Encara que hi ha un altre camí, ens sembla que pot estar complicat el seu tram final i decidim d'anar segurs.
  Un cop som a can Padern, retornem a trobar la pista principal i ara la seguim fins al coll de Bassegoda, on ja seguim el GR 11 direcció est, de baixada fins a can Nou, passant primer pel refugi Bassegoda.
  enllaç a la traça https://ca.wikiloc.com/rutes-senderisme/2020-09-24-01-can-nou-coll-de-daina-tuta-de-la-polvora-coll-de-bassegoda-57492940
  desnivell 903 m.
  fotos Mercè https://photos.app.goo.gl/Fvks1QhZvA1NnMwCA
  Milio: https://photos.app.goo.gl/DKG6H6TaNKeFMmP49
  BON PAS.- Falgars d'en Bas - La Bastida - Ayats - Cabrera
  Aquesta sortida d'avui, la vàrem fer l'any passat a la trobada de clubs que vam organitzar Cims per la Llibertat al Puigsacalm. Fem l'aproximació fins a Falgars d'en Bas. Des de La Rectoría, on hem deixat els cotxes, sortim caminant direcció SO pel camí indicat a Cabrera. Quan arribem a la primera cruïlla, deixem a la nostra esquerra el camí que va cap a La Codina i agafem el que es dirigeix cap al torrent de La Faja direcció SO, fins arribar-hi. Desprès, el travessem i comencem a pujar primer direcció SO i desprès sud, fins arribar al pla on es troba la casa els Sangles.
  Continuem cap al coll de la Bastida i enfilem pujada cap als Aiats, fins al mirador de Pla Xic. Seguim cap al NO, passant a la vora de les Cabanes d'Aiats i baixem cap al coll de Bram i continuem fins arribar al collet de Cabrera. Com avui, el terreny es força humit per la pluja d'ahir i per evitar relliscades, decidim fer la pujada pel camí de les Marrades fins a dalt al Santuari i desprès de fer un descans, fem la baixada per les escales, variant la ruta anterior.
  Un cop som a baix, tornem a agafar direcció nord, un camí que queda entre la pista -a baix a la dreta- i el que hem agafat per anar a les Marrades. Es un camí transversal direcció nord que va sota bosc i ens portarà fins a on baixa el de l'Osca. En arribar a aquest punt, deixem el camí que portem i agafem a la dreta el baixant direcció NE i N fins a trobar la pista que va fins a les escales de Cabrera. La travessem i ens dirigim a la casa abandonada de la Faja. Desprès de passar-la, seguim el camí, sempre cap a la dreta -direcció nord-, deixant a la nostra dreta el Serrat de les Bioteres, donant-li la volta fins a la Plana de l'Àliga i tornant per l'altre costat direcció SE. Passem a la vora de la font Sorda i seguim cap al Port de la Faja. Ara pel camí més evident i direcció sud, fins a les Fonts del Fluvià i més avall, el Molí de la Faja. Passem pel camí que va per la cara est de la casa i ja tota la estona caminant de baixada direcció est, passem pel Puig de les Cabres, la Creu Llobí i poc abans de tancar el cercle de la caminada, ens enredem un xic perquè en lloc de decantar-nos a baix a l'esquerra on es veu el camí, seguim la carena i anem passant bé pensant que per l'altre costat també tindrem bona baixada, però no es així i tenim d'anar baixant com podem fins a la pista, on ja tanquem el cercle per on hem passat al mati. Direcció NE, de seguida tenim a la vista Falgars.
  mapa ed. Alpina. Collsacabra
  enllaç a la traça https://ca.wikiloc.com/rutes-senderisme/2020-09-10-01-falgars-la-bastida-aiats-cabrera-falgars-56669288
  distància 14,3km.
  desnivell 744 m.
  temps caminant 4 h. 48'
  fotos Joan https://drive.google.com/drive/folders/1WmznKqcTyy2O4k4O6JQTE1PZi0S66qUp?usp=sharing
  Mercè: https://photos.app.goo.gl/5npDfFtg8Vg7SeCG6
  Bon Pas https://photos.app.goo.gl/HWQciThaLLwSDqt27
  BON PAS.- Espinavell - cim de Portabella - coll Pregon - Torre de Mir - Fabert - Espinavell
  Aquest dijous, fem sortida de colla amb cotxe, i per tant hem preparat una circular. agradable de fer i amb vistes espectaculars.
  Des del mateix poble de Espinavell, comencem a caminar seguint el camí que està marcat a un pal indicador que hi ha al inici del carrer d'Amunt, marcat com a GR. Desprès de pujar-hi, queda ben entès el perquè del nom. Sortim a la part alta del poble i continuem pel camí marcat amb grog, que ens va pujant fins a passar pel costat del dipòsit del aigua i desprès continuem per una pista, que seguim fins a trobar una cruïlla. Seguim per un camí que surt a l'esquerra, a la dreta segueix el GR. Passem sota l'oratori de S. Joan, que està entre el nostre camí i el GR, que passa més amunt.
  Continuem per aquest camí que va pujant, primer direcció NO i desprès girant a nord, sempre resseguint el perfil de la muntanya. Arribem a una corba tancada, al punt per on baixa el torrent de Comalada, aquí puja una drecera que va resseguint el torrent. Com ara hi baixa aigua, decidim de continuar pista amunt i fem un poc més de volta, però igualment ens porta al coll de Pany. Des d'aquest punt, acabem pujant camp traves fins al cim de Portabella, on podem gaudir de la vista que tenim. Es veuen la carena per on anirem al Coll Pregon cap al est i a baix a la vall, Els Banys.
  Deixem el cim i baixem al dret, direcció SE i passant per la collada de Maçanells, el coll Pregon, el coll de la Clapa, passem vorejant el Puig de la Clapa, i arribem a les basses de Fabert, on ens desviarem passant al altre costat de la tanca, cap al este i seguint el GR fins a la Torre de Mir. Allí, podem gaudir d'un mirador excepcional, al oest el Costabona, al NO cim de la Mort del Escolà, Crestes de Rojà, al nord pujada al Pla Guillem, cim de Set Homes i macís de Canigó. A baix, a la vall, Prats de Molló i al est el Coma Negra.
  Desfem el camí fins a la tanca que hi ha al tram final per anar a la torre i fem una petita variant, girant a l'esquerra, seguint una pista que seguim uns 300 m. i desprès pugem uns metres a la dreta per anar a una font i seguir direcció sud fins al refugi no guardat. Desprès, camp través girem a nord, per anar a trobar de nou el GR per on hem anat a la torre i desfer camí, fins a les basses.
  Quan hi som, fem una última ullada a tota la preciosa carena que hem caminat i també la carena muntanyosa que hem descrit al nord. Seguim direcció SO sense camí definit pel que es el GR 151. Quan tenim a la vista, per on segueix cap a les Roquetes (zona rocosa que ens queda a la dreta), continuem baixant direcció sud, pel que sembla un camí fet per les vaques, però més avall ja trobem alguna marca groga i més avall, entrem a una zona amb arbres, pel costat d'uns baixant d'aigua (les dous), continuem pel costat del aigua i a la dreta, fem cap a una font on hi baixa un bon doll d'aigua. Al poc, ja entrem sota bosc i el camí és marcat també com a GR i es molt agradable de fer, deixant el curs del aigua per baix el camí, a la nostra esquerra. Desprès, girem al SO fins a el Cortalet, on hem de girar a l'esquerra (sud), seguint el GR i anem força planejant fins a Fabert. Continuem la mateixa direcció i el GR per arribar al Pla d'en Bertran, on fa un gir cap al NO i comença a baixar. Abans d'arribar a Espinavell, fem parada per dinar i desprès ja seguim el camí, de baixada fins als cotxes.
  enllaç a la traça https://ca.wikiloc.com/rutes-senderisme/2020-09-03-01-espinavell-espinavell-56206845
  distància 17km.
  fotos Margarita: https://photos.app.goo.gl/1KekjSEaRcNBBht37
  BON PAS.- Vallter - Puig de les Borregues - Pastuira - Setcases
  Un altre dijous que podem disposar de bus amb Ramon Pacheco. Així podem fer la sortida sortint des de Vallter. Comencem a caminar direcció al coll de la Marrana, de pujada i travessant les pistes. Fem la pujada al coll i desprès un descans per esmorzar.
  Continuem ara direcció sud cap al coll de la Coma de l'Orri. Mirem de no perdre alçada i anem passant per la tartera, per no baixar més avall i tornar a pujar. Arribats al coll, seguim de pujada pels cims de la coma de l'Orri i amb vistes a les dues vessants, arribant al Puig de les Borregues, el punt més alt de la sortida (2.693 m.).
  A partir d'aquí comencem a baixar direcció SE per la carena de Les Abretes, passant per la Jaça del Turó, Roques Blanques, Collada de Pastuira i el Cim de Pastuira. Quan som a aquest últim, deixem la carena de la Serra de Pastuira i seguim baixant, decantant-nos més cap al est i passant a la vora de la Font dels Ocells i seguim baixant sense camí definit, però mantenint la direcció SE, fins al Pla de les Noufonts, trobant més avall, el bosc de pins i abans d'entrar-hi, un sender transversal que segueix cap a la nostra esquerra. Veiem que el sender del mapa Alpina que portem, segueix baixant en la direcció que portàvem, cap a la Cabana de la Crestella, que es troba uns 160 m. per sota d'on estem. Per on baixa el sender del mapa, no es veu cap traça i a més el bosc s'embruteix pel sota-bosc, per tant, ens decantem a baixar pel que sembla una conca del terreny, al principi molt bé, desprès hem d'anar vorejant-la i quan arribem a una zona on el bosc està més net, seguim la baixada decantant-nos cap a la dreta, direcció sud.
  Si torno a fer aquesta ruta, provaré de baixar aquest tram (fins la cabana), per la conca, i on hi hagi arbres caiguts vorejar a dreta o esquerra sense deixar-la, fins al pla on està la cabana.
  Arribats a la cabana (en runes), decidim seguir la baixada pel camí que baixa al costat del filat (un poc més avall), passant a la vora del Cim de la Crestella. Trobem ja el que es un camí (de les mines)que seguim i que va fent llaçades i ens va baixant fins a Les Creus, per fer un últim gir cap a NE i entrar a Setcases, on dinem al costat del riu i desprès ja pugem al bus.
  Enllaç a la traça: https://es.wikiloc.com/rutas-senderismo/2020-08-27-01-vallter-les-borregues-pastuira-setcases-55771570
  desnivells + 581 m. - 1.465 m.
  FotosJoan: https://drive.google.com/drive/folders/12GKjIy5D-QC6KTc1x7sASL1Kmzdd2rR5?usp=sharing
  Mercè: https://photos.app.goo.gl/CTrUp3LmEF8kzAGK9
  Bon Pas: https://photos.app.goo.gl/M5ZY83CXpzwWuuVM8
  BON PAS.- FRANÇA: PY-TRES ESTELLES-SAHORRE
  Un dijous més, fem la nostra sortida amb el bus de Minibuses Pacheco, per anar cap a França, a la zona de Conflent.
  Arribem a Py i comencem a caminar des del primer aparcament que trobem al entrar al poble. Seguim per la carretera i desprès passem per un carrer estret del poble, per anar a tornar a buscar la carretera, retornant uns metres direcció al poble per anar a buscar la marca del GR 10. Anirem seguint-lo i molts trams son empedrats, va travessant la carretera, molt ben traçat i de bon pujar, fins als metres finals que la pendent es més pronunciada. Arribem al Col de Mantet i aprofitem per descansar i esmorzar. Des del Col hi ha unes vistes precioses, sobre tot a la vall de Mantet, al fons i a dalt es veu la Portella, Pic de la Dona, Bacivers.
  Desprès seguim el camí que surt des del mateix Col, direcció nord cap al pic. Va pujant en diagonal cap al Col de la Menta, tenim a baix, a la nostra dreta la vall de Py i la carretera amb unes llaçades impressionants i al fons, el Macís del Canigó. Tornant la vista enrere, el Col de Mantet i a sobre, es veu La Pomerola. Al darrera i girant cap al Canigó, es veuen les Crestes de Rotjà.
  Seguim el camí fins a pujar al Pic de tres Estelles. La vista, es espectacular, cap al est, el macís del Canigó, amb La Pica, roc Negra i Tretze Vents. Més al sud, les Crestes de Rotjà i La Pomerola, i al sud La Portella de Mantet i Pic de la Dona. Al oest, treuen el cap el Pic Rodon i el Gallinàs i a sota seu s'obre la vall de Carançà. Al nord, la Serra de Madres i nord est, Sahorre i Vernet.
  Comencem a baixar, seguint cap al est en forta baixada i desprès fem un gir a nord, per anar entrant al bosc de Founguéré, seguim baixant i passem per la Font de Prat d'Avet, on aprofitem per emplenar les botelles d'aigua. Avui fa molta calor i estem suant molt. Seguim baixant fins el refugi del Founguéré, on parem per dinar.
  Seguim el camí, que va baixant en fortes llaçades i a uns 600 m. trobem una bifurcació, on a l'esquerra segueix planejant el camí en la mateixa direcció que portem i també fa un tomb baixant cap a la dreta. A un arbre hi ha un cartell indicador. El de l'esquerra va cap a Escaró. Nosaltres agafem el de la dreta que senyala cap a Thorrent i que ens baixa fent petites llaçades fins al riu d'Aytua (baixa des de la vora de la font on hem carregat aigua) i desprès de passar-lo, ens puja fent llaçades i per un terreny de tartera, fins al Coll del Troc de Laric.
  Des de aquí, surt una pista direcció NE que ens va baixant a trobar-ne més avall una de més principal on el terreny planeja i hi ha una porta. L'hem de passar i al altre costat segueix una pista marcada com a "sentier du Baron" que comença girant cap al NO, però de seguida es decanta cap al est i SE i baixa fent llaçades fent cap a un "chateau". Desprès de passar-lo a la següent cruïlla, girem a la dreta, passant una tanca i seguim baixant per un camí marcat com a GRP Ronde du Canigou i també com a sentier du Baron, direcció sud cap a Thorrent, passant primer per la ermita d'estil romànic, de La Sainte Croix. Quan som al poble, i a sota la parada del bus, passem per una font on ens podem refrescar i per on segueix "le chemin du Sahorre". Seguim aquest camí, baixant direcció est cap al poble i abans d'arribar-hi, ens trobem l'església de Saint-Étienne. Seguim en forta baixada fins a sortir a la carretera, a dintre el poble. A la vora, ens espera el bus.
  mapa IGN Francés.
  enllaç a la traça. https://ca.wikiloc.com/rutes-senderisme/2020-08-20-py-tres-esteles-sahorre-55196966
  distància 19,5 km.
  desnivells + 1.189 m. i - 1.529 m.
  fotos Mercè https://photos.app.goo.gl/rMAGTKLLAjAjgSXU8
  Joan https://drive.google.com/drive/folders/1hAPXcdUcc2XylkXehmR0JMayjLBnSOQl?usp=sharing
  Montse https://photos.app.goo.gl/SU9q3Wqv1fPkVrZR9
  BON PAS.- Vallter - Portella de Mantet - Pla de Mantet - cabana caps dels Rocs- Jaça de Callau - Vallter
  La ressenya d'aquesta sortida es correspon totalment amb la de l'entrada de data 27 de juny d'aquest any. Per aquest motiu no faig cap comentari més.
  Avui, hem fet l'aproximació a Vallter, amb el bus de Minibuses Pacheco, i ens hi han acompanyat en Ramon i Encarni.
  fotos Mercè https://photos.app.goo.gl/Hm6iXnroe5iEaPzU8
  BON PAS.- Ribes - refugi Erola - els Collets - Queralbs
  Sortida amb bus i de travessa. Des de Ribes, es comença caminant, passant a la vora de l'estació i pujant al castell de S. Pere. Segueix direcció NE, deixant el cementiri a la nostra esquerra i agafant el camí a can Batet, abans però, a la primera cruïlla segueix a l'esquerra direcció NE cap els Terrers i seguint per la costa del Nadal fins a trobar la pista de can Nadal. Segueix a l'esquerra passant-hi pel davant la casa. Es troba una cruïlla i cal seguir a la dreta i desprès de la corba, agafar un corriol que surt per l'esquerra de la pista, direcció nord, de pujada. Bastant més amunt, surt a la pista i cal travessar-la per seguir direcció NE pel camí que va cap al Camp del Ginebre i acaba pujant al Pla de l'Erola i al refugi.
  Desprès, cal seguir la pista direcció NE cap al torrent de Surallonga i desprès gira cap al nord, cap als Collets de Siat, el torrent de les Molleres, el Pla de la Quera i el riu de la Canya. Desprès gira cap al oest fins a les Mines, per on baixarem desprès. Ara, seguim la pista direcció nord fins a Els Collets, un mirador que hi ha a sobre el pont del Daió, que ens ofereix una esplèndida vista a la vesant de la vall de Núria, i la vall del Freser, roques de Totlomón, Fontalba.
  Desprès, cal desfer la pista fins a Les Mines i sortint de la corba, agafar a la dreta, el camí que baixa des de Balandrau per la carena de la Caixeta direcció SO. Va baixant per la Creu del Fa i més avall gira cap a la dreta (oest), cap al Pla del Garó, on torna a girar a SO per anar a parar als Plans d'Escuira. Sense acabar d'arribar al Pla, s'agafa una pista que surt a la dreta, direcció nord i que seguirem fins al torrent del Forn. Aquí, on hi ha la paret de contenció de pedres, cal agafar un camí de baixada, que ens portarà cap avall, passant un conducte d'aigua, fins arribar a la pista asfaltada que va a la central de Daió. La seguim, a l'esquerra, direcció Queralbs fins a la carretera de Ribes a Queralbs, on espera el bus.
  mapa ed. Alpina. Puigmal
  enllaç a la traça https://ca.wikiloc.com/rutes-senderisme/2020-8-6-ribes-refugi-de-lerola-els-collets-retorn-a-la-farga-54312382